cyanic-selkie/wikianc huggingface dataset:
উয়েফা ইউরো ২০২০
গ্রুপ পর্ব
নিম্নে তালিকাভুক্ত ম্যাচগুলোর সময় মধ্য ইউরোপীয় গ্রীষ্মকালীন সময় অনুযায়ী উল্লেখ করা হয়েছে (ইউটিসি+২)। যদি স্থানটি একটি ভিন্ন সময় অঞ্চলে অবস্থিত হয় তবে স্থানীয় সময়ও উল্লেখ করা হয়েছে।
টাইব্রেকার
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হয়েছিল: টীকা
নকআউট পর্ব
নকআউট পর্বে, একটি ম্যাচের ফলাফল যদি পূর্ণ ৯০ মিনিট পর সমতায় থাকে তবে অতিরিক্ত সময়ের খেলা অনুষ্ঠিত হয়েছিল (১৫ মিনিট করে দুই অর্ধে ৩০ মিনিট), যেখানে প্রতিটি দলের ষষ্ঠ খেলোয়াড় বদল করার অনুমতি দেওয়া হয়েছিল। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হয়েছিল।
উয়েফা ইউরো ১৯৮৪-এর পর থেকে এই আসরের মতো তৃতীয় স্থানের কোন প্লে-অফ ম্যাচ নেই।
নিম্নে তালিকাভুক্ত ম্যাচগুলোর সময় মধ্য ইউরোপীয় গ্রীষ্মকালীন সময় অনুযায়ী উল্লেখ করা হয়েছে (ইউটিসি+২)। যদি স্থানটি একটি ভিন্ন সময় অঞ্চলে অবস্থিত হয় তবে স্থানীয় সময়ও উল্লেখ করা হয়েছে।
পুরস্কার
উয়েফা ইউরোপীয় চ্যাম্পিয়নশিপের এই আসর শেষে নিম্নলিখিত পুরষ্কারগুলো প্রদান করা হয়েছে:
পুরস্কারের অর্থমূল্য
২০১৮ সালের ফেব্রুয়ারি মাসে পুরস্কারের অর্থমূল্য চূড়ান্ত করা হয়েছিল। প্রত্যেক দল €৯.২৫ মিলিয়ন ইউরো উপার্জন করবে যেখানে বিজয়ী দল সর্বোচ্চ €৩৪ মিলিয়ন ইউরো উপার্জন করেছে।
শৃঙ্খলা
নিম্নলিখিত অপরাধের জন্য একজন খেলোয়াড়কে স্বয়ংক্রিয়ভাবে পরবর্তী ম্যাচের জন্য বরখাস্ত করা হয়:
এই আসরের চূড়ান্ত পর্বের ম্যাচগুলোর জন্য যে সকল খেলোয়াড় বরখাস্ত হয়েছে তা নিম্নে উল্লেখ করা হয়েছে:
লোগো এবং স্লোগান
২০১৬ সালের ২১শে সেপ্টেম্বর তারিখে লন্ডনের সিটি হলে আয়োজিত এক অনুষ্ঠানের সময় এই আসরের আনুষ্ঠানিক লোগো উন্মোচন করা হয়েছে। লোগোটিতে অঁরি দেলোনে শিরোপা প্রদর্শিত হয়েছে, যেখানে একটি সেতুতে ভক্তদের উদ্‌যাপন লক্ষ্য করা যায়; উয়েফার মতে, ফুটবল কীভাবে মানুষকে সংযুক্ত করে এবং একীভূত করে এই লোগোটি তা-ই প্রতিনিধিত্ব করে। এই আসরের আনুষ্ঠানিক স্লোগান হচ্ছে "লাইভ ইট, ফর রিয়াল" (Live It. For Real। এই স্লোগানটি ইউরোপজুড়ে স্টেডিয়ামে সরাসরি ম্যাচগুলো দেখতে উৎসাহিত ভক্তদের জন্য তৈরি করা হয়েছে।
প্রতিটি স্বতন্ত্র আয়োজক শহরের নিজস্ব অনন্য লোগোও রয়েছে। আয়তাকার লোগোতে উপরে "উয়েফা ইউরো ২০২০" লেখা, নিচে "আয়োজক শহর" পাঠ্যের উপরে শহরের নাম (সব উপরের ক্ষেত্রে), বাম দিকে এই আসরের মূল লোগো এবং ডানদিকে একটি স্থানীয় সেতু রয়েছে। প্রতিটি লোগো ইংরেজিতে (প্রযোজ্য হলে স্থানীয় ভাষার বৈচিত্র্যসহ) বিদ্যমান। লোগোগুলো ২০১৬ সালের সেপ্টেম্বর মাস থেকে ২০১৭ সালের জানুয়ারি পর্যন্ত উন্মোচন করা হয়েছিল।
বল
২০১৯ সালের ৬ই নভেম্বর তারিখে উয়েফা এক ঘোষণায় জানিয়েছিল যে, আডিডাসের ইউনিফোরিয়াকে এই আসরের আনুষ্ঠানিক ম্যাচ বল হিসেবে ব্যবহার করা হচ্ছে। প্রধানত সাদা, বল নীল, নিয়ন এবং গোলাপী ডোরার সাথে কালো রেখা বিশিষ্ট। এই নামটি "ঐক্য" এবং "উচ্ছ্বাস"-এর একটি পোর্টম্যান্টো থেকে উদ্ভূত।
মাসকট
এই আসরের আনুষ্ঠানিক মাসকটের নাম হচ্ছে স্কিলজি, যা ২০১৯ সালের ২৪শে মার্চ তারিখে উন্মোচন করা হয়েছিল। এই চরিত্রটি ফ্রিস্টাইল ফুটবল, স্ট্রিট ফুটবল এবং পান্না সংস্কৃতি দ্বারা অনুপ্রাণিত।
গান
২০১৯ সালের ১৯শে অক্টোবর তারিখে ওলন্দাজ ডিজে এবং রেকর্ড প্রযোজক মার্টিন গ্যারিক্সকে এই আসরের আনুষ্ঠানিক সঙ্গীতশিল্পী হিসেবে ঘোষণা করা হয়েছে। তিনি এই আসরের আনুষ্ঠানিক গান তৈরির পাশাপাশি ম্যাচ পূর্ববর্তী ওয়াকআউট সঙ্গীত এবং টেলিভিশন সম্প্রচার সঙ্গীত প্রযোজনা করবেন। রোমের স্তাদিও অলিম্পিকোয় উদ্বোধনী অনুষ্ঠানে এই আসরের গানটি প্রথম সম্পূর্ণভাবে পরিবেশিত হয়েছে। "উই আর দ্য পিপল" গানটিতে আইরিশ রক ব্যান্ড ইউটুর বোনো এবং দ্য এজ রয়েছেন। এই গানটি ২০২১ সালের ১৪ই মে তারিখে মুক্তি পেয়েছে।
ভিডিও গেম
২০২০ সালের জুন মাসে, এই আসরের ভিডিও গেমটি কোনামি ইফুটবল পিইএস ২০২০ বিনামূল্যে ডিএলসি হিসেবে প্রকাশ করেছিল এবং উন্মোচনের দিন ২০২১ মৌসুমের হালনাগাদ প্রকাশ করেছে। এটিতে আনুষ্ঠানিকভাবে লাইসেন্সপ্রাপ্ত ৫৫টি উয়েফা দলের জন্য আনুষ্ঠানিক পোশাক এবং খেলোয়াড়ের নাম অন্তর্ভুক্ত রয়েছে। হালনাগাদে এই আসরের ১১টি মাঠের ৫টি এবং আনুষ্ঠানিক ম্যাচ বল অন্তর্ভুক্ত রয়েছে।
পৃষ্ঠপোষক
নিম্নে এই আসরের বৈশ্বিক পৃষ্ঠপোষকগুলো উল্লেখ করা হয়েছে:
সম্প্রচার
ইন্টারন্যাশনাল ব্রডকাস্ট সেন্টার (আইবিসি) নেদারল্যান্ডসের ভিয়ফহইজেনের এক্সপো হারলেমারমেরে অবস্থিত ছিল।
মির্জ্জাপুর বাঁকিপুর রেলওয়ে স্টেশন
মির্জ্জাপুর বাঁকিপুর রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। মির্জ্জাপুর বাঁকিপুর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় মির্জ্জাপুর বাঁকিপুরে অবস্থিত। স্টেশনটি মির্জ্জাপুর বাঁকিপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২৯ কি.মি. দূরে স্টেশনটি অবস্থিত।
দুঙ্গা
কার্লোস কেটানো ব্লেদর্ন ভেরি (Carlos Caetano Bledorn Verri; বা দুঙ্গা ; জন্ম: ৩১ অক্টোবর, ১৯৬৩) আইজুতে জন্মগ্রহণকারী ব্রাজিলীয় ফুটবলের সাবেক মধ্যমাঠের রক্ষণাত্মক খেলোয়াড়। তবে তিনি দুঙ্গা নামেই সমধিক পরিচিত। ১৯৯৪ সালের ব্রাজিলের বিশ্বকাপ ফুটবল চ্যাম্পিয়ন দলের সদস্য ছিলেন তিনি। এরপর তিনি ব্রাজিল দলের কোচের দায়িত্ব পালন করেছেন। জাভি’র পাশাপাশি একমাত্র খেলোয়াড় হিসেবে বিশ্বকাপ, অলিম্পিক গেমস, কনফেডারেশন্স কাপ ও মহাদেশীয় চ্যাম্পিয়নশীপের ফাইনালে খেলার সৌভাগ্য অর্জন করেন তিনি।
ক্লাব পর্যায়ে
ইন্তারনেশিওন্যালের পক্ষ হয়ে ১৯৮০-৮৪, ১৯৯৯-২০০০; করিন্থিয়ান্সে (১৯৮৪-৮৫); সান্তোসে (১৯৮৫-৮৭); ভাস্কো দা গামা'য় (১৯৮৭); পিসায় (১৯৮৭-৮৮); ফিওরেন্তিনায় (১৯৮৮-৯২); পেস্কারায় (১৯৯২-৯৩); ভিএফবি স্টুটগার্টে (১৯৯৩-৯৫) এবং জুবিলো আইওয়াতায় (১৯৯৫-৯৮) পর্যন্ত খেলেছেন দুঙ্গা।
আন্তর্জাতিক পর্যায়ে
ব্রাজিল দলের পক্ষ হয়ে দুঙ্গা ৯১টি খেলায় অংশগ্রহণ করে ৬টি গোল করেছেন। ১৯৮৩ সালে বিশ্বকাপ অনূর্ধ্ব-২০ ফুটবল প্রতিযোগিতায় অংশগ্রহণের মাধ্যমে আন্তর্জাতিক পর্যায়ে তার অভিষেক ঘটে। যুবদের ঐ প্রতিযোগিতায় ব্রাজিলের অধিনায়ক হিসেবে আর্জিন্টিনাকে চূড়ান্ত খেলায় পরাভূত করে তার দল চ্যাম্পিয়ন হয়েছিল। এর একবছর পর ক্যালিফোর্নিয়ার লস এঞ্জেলসে অনুষ্ঠিত ১৯৮৪ সালের গ্রীষ্মকালীন অলিম্পিক ফুটবলে তার দল রৌপ্যপদক লাভ করেছিল। ১৯৮৯ সালের কোপা আমেরিকা প্রতিযোগিতায় অংশগ্রহণের জন্যে মূল জাতীয় দল থেকে ডাক পান এবং মারকানা স্টেডিয়ামে অনুষ্ঠিত চূড়ান্ত খেলায় উরুগুয়ের বিরুদ্ধে দলকে জয়লাভে সহায়তা করেন।
বিশ্বকাপ ফুটবল
১৯৯০ সালের বিশ্বকাপে তিনি অংশগ্রহণ করেন। কিন্তু প্রতিযোগিতায় ভাগ্য সহযোগিতা না করায় এবং চিরপ্রতিদ্বন্দ্বী আর্জেন্টিনার কাছে দ্বিতীয় রাউন্ডে পরাজয়ের প্রেক্ষাপটে তার সহ-খেলোয়াড়দের কাছ থেকে দোষী হন। দলের ফলাফল ছিল ১৯৬৬ সালের পর সবচেয়ে বেশি খারাপ ফলাফল। এর পরের কয়েক বছর তার খেলার ধরনের ফলে ব্রাজিলীয় গণমাধ্যমের সমালোচনা কেন্দ্রবিন্দু হয়ে ওঠেন। ধীরগতির খেলা উপহার, রক্ষণাত্মক খেলার ভঙ্গীমার জন্য এ সময়কালকে ব্রাজিলের ইতিহাসে 'দুঙ্গার যুগ' নামে অভিহিত করা হয়। তা স্বত্ত্বেও ব্রাজিলের নতুন কোচ কার্লোস আলবার্তো পেরেইরা দুঙ্গাকে ১৯৯৪ সালের বিশ্বকাপের চূড়ান্ত খেলায় প্রথম একাদশে রাখেন।
প্রকৃতপক্ষে রাই ১৯৯৪ সালের বিশ্বকাপে ব্রাজিলের অধিনায়করূপে খেলা শুরু করেন। কিন্তু ব্রাজিলের দূর্বল খেলা প্রদর্শনের জন্য মাজিনহো'র পাশাপাশি তিনিও বাদ পড়েন। ফলশ্রুতিতে দুঙ্গা চূড়ান্ত খেলায় অধিনায়কত্ব লাভ করেন এবং বিজয়ী হলে ট্রফি উত্তোলন করেন।
কোচ
২০১০ সালে জাতীয় দলের কোচ ছিলেন তিনি। কিন্তু কোয়ার্টার ফাইনাল পর্ব উত্তরণে ব্যর্থ হওয়ায় ব্রাজিলীয় ফুটবল কনফেডারেশন তাকে বরখাস্ত করে। কিন্তু ২০১৪ সালে বিশ্বকাপে কার্লোস আলবার্তো পেরেইরা’র দলের ব্যর্থতার ফলে দুঙ্গাকে পুনরায় দ্বিতীয়বারের মতো কোচের দায়িত্ব দেয়া হয়। এরপূর্বে ২০০৬-২০১০ সাল মেয়াদকালে ব্রাজিল দলকে পরিচালনা করেন দুঙ্গা। তার পরিচালনায় ব্রাজিল দল ২০০৭ সালের কোপা আমেরিকা ও ২০০৯ সালের ফিফা কনফেডারেশন্স কাপ শিরোপা লাভ করে। এছাড়াও, ২০১০ সালের বিশ্বকাপে ব্রাজিল দল কোয়ার্টার-ফাইনালে খেলার যোগ্যতা লাভ করেছিল।
২০১৩ সালে ইন্টারন্যাশিওনাল দলেরও প্রধান কোচের দায়িত্বে ছিলেন দুঙ্গা।
সারমাদ হামিদ
সারমাদ হামিদ (জন্ম ২৮ মে ১৯৯৪) একজন পাকিস্তানি প্রথম-শ্রেণীর ক্রিকেটার যিনি নর্দানের হয়ে খেলেন। ২০১৭-১৮ মৌসুমের কায়েদ-ই-আজম ট্রফিতে রাওয়ালপিন্ডির হয়ে সাত ম্যাচে ৩৮২ রান করে শীর্ষস্থানীয় রান সংগ্রহকারী ছিলেন। ৩০ সেপ্টেম্বর ২০২১ সালে ২০২১-২২ মৌসুমের ন্যাশনাল টি-টোয়েন্টি কাপে নর্দানের পক্ষে হয়ে টি-টোয়েন্টি-তে আত্মপ্রকাশ ঘটে।
ঘোষ কণ্ঠনালীয় উষ্মধ্বনি
ঘোষ কণ্ঠনালীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɦ]
বাংলা লিপিতে হ্‌‌‌‌‌‌  যেমন "মহান", "বেহুশ", "গৃহ", ইত্যাদি।
বাংলা বর্ণমালায় "হ" বর্ণটি শব্দের আদিতে বসলে অঘোষ কণ্ঠনালীয় ঊষ্মধ্বনি হিসেবে উচ্চারিত, যেমন "হাত", "হুকুম", "হিমালয়"।
ঊনকোটি
thumb|শৈব তীর্থ ঊনকোটি ঊনকোটি শব্দের বাংলায় এর অর্থ এককোটি থেকে একটি কম। ত্রিপুরার অন্যতম পর্যটন কেন্দ্র হল শৈব তীর্থ ঊনকোটি। এই পর্যটন কেন্দ্রটি আগের উত্তর ত্রিপুরা জেলার এবং বর্তমান ঊনকোটি জেলার কৈলাসহরে অবস্থিত।
নামকরণ বৃত্তান্ত
হিন্দু পুরানের এই নামকরণের কাহিনীতে কথিত আছে যে কালু কামার নামে একজন স্থাপত্যকার ছিলেন, সেই সাথে দেবী পার্বতীর ভক্ত ছিলেন। একবার দেবী-মহাদেবের সাথে কৈলাসে যাচ্ছিলেন তখন কালু কামার বায়না ধরলেন তাকে যেন তাদের সঙ্গে নেন। তখন মহাদেব উনার উপর শর্ত আরোপ করে বলেন উনি যেতে পারেন তবে তার জন্য তাকে এক রাত্রির মধ্যে এককোটি দেবদেবীর মূর্তি তৈরী করে দিতে হবে। কিন্তু কালু কামার এককোটি থেকে একটি কম মানে ঊনকোটি টি মূর্তি তৈরী করে দিতে সক্ষম হন।
ঊনকোটির মুর্তিগুলি নিয়ে একাধিক কাহিনি প্রচলিত আছে, তার মধ্যে উল্লেখযোগ্য আর একটি কাহিনি আছে, যার কেন্দ্রীয় চরিত্র হল মহাদেব। দেবাদিদেব শিব একবার দেবতাদের নিয়ে ত্রিপুরার উপর দিয়ে বারানসী যাচ্ছিলেন। মহাদেবকে নিয়ে দেবতাদের সংখ্যা ছিল এক কোটি। সন্ধ্যে নামার পর রাত্রিবাসের ব্যবস্থা হয় এই রঘুনন্দন পাহাড়ে। পথপরিশ্রমে ক্লান্ত দেবতারা গভীর নিদ্রায় অচেতন হলেন। পরেরদিন সূর্যোদয় হওয়ার আগে সবার বারানসীর উদ্দেশে যাত্রা করার কথা, কিন্তু মহাদেব ছাড়া অন্য কোনো দেবতাদের নিদ্রাভঙ্গ হল না। মহাদেব বিরক্ত হয়ে একাই বারানসীর উদ্দেশে রওনা দিলেন। গভীর নিদ্রায় সমাধিস্থ দেবতাদের কালনিদ্রা আর ভাঙ্গল না এবং তারা অনন্তকালের জন্য পাথর হয়ে রইলেন। এই দেবতাদের সংখ্যা ছিল এক কম কোটি তাই ঊনকোটি। সেই থেকেই এই রঘুনন্দন পাহাড় হয়ে গেল শৈবতীর্থ ঊনকোটি।
বর্ণনা
পাহাড়ের গায়ে খোদাই করা মূর্তিগুলোর মধ্যে উল্লেখযোগ্য হল জটাধারী শিব এবং ৩০ ফুট উঁচু কালভৈরবের মূর্তি। এছাড়া গণেশ, দুর্গা, বিষ্ণু, রাম, রাবণ, হনুমান এবং শিবের বাহন নন্দীর মূর্তি। ঊনকোটির একটি প্রধান দ্রষ্টব্য হল গণেশকুন্ড। কুন্ড সংলগ্ন পাথরের দেওয়ালে দক্ষ হাতে খোদাই করা আছে তিনটি গণেশ মূর্তি। এদের ডান পাশে রয়েছে চতুর্ভুজ বিষ্ণু মূর্তি। ঐতিহাসিকদের মতে, ঊনকোটির অভিনব ভাস্কর্য তৈরী হয়েছিল অষ্টম বা নবম শতাব্দীতে।
অনুবন্ধী জটিল
right|thumb|জটিল তলে z এবং তার অনুবন্ধী জটিল z̅ এর জ্যামিতিক প্রকাশ। z̅ হচ্ছে বাস্তব অক্ষের সাপেক্ষে z এর প্রতিসম।
গণিতে একজোড়া জটিল সংখ্যা যাদের বাস্তব অংশের মান সমান এবং কাল্পনিক অংশের মান সমান কিন্তু বিপরীত চিহ্নযুক্ত, তাদেরকে পরস্পরের অনুবন্ধী জটিল সংখ্যা (ইংরেজি: Complex conjugate) বলা হয়। যেমন, 3+4i এর অনুবন্ধী জটিল সংখ্যাটি হচ্ছে 3-4i।
পোলার আকৃতিতে re^{i \phi} এর অনুবন্ধী জটিল হচ্ছে  । অয়লারের সূত্র ব্যবহার করে এটি দেখানো যেতে পারে।
কোনো জটিল সংখ্যা ও তার অনুবন্ধী জটিল সংখ্যার গুণফল সর্বদা বাস্তব সংখ্যা হয়৷ অর্থাৎ: যা একটি বাস্তব সংখ্যা৷
কোন বহুপদীর মূল বের করার জন্য অনুবন্ধী জটিল সংখ্যা গুরুত্বপূর্ণ ভূমিকা পালন করে। অনুবন্ধী জটিল মূল উপপাদ্য অনুযায়ী কোন বাস্তব সহগ বিশিষ্ট এক চলক বহুপদীর (যেমন দ্বিঘাত সমীকরণ বা ত্রিঘাত সমীকরণ) একটি মূল যদি জটিল সংখ্যা হয়, তবে তার অনুবন্ধী জটিল সংখ্যাটিও উক্ত বহুপদীর আরেকটি মূল হবে।
বাংলা সাহিত্য
মনোরঞ্জন রায় এর রচিত গাণিতিক ধারার কাব্য "শব্দচড়ুই ও দিগন্তদুপুর "। এ কাব্যের মাধ্যমে বাংলা সাহিত্যে (এমনকি বিশ্বসাহিত্যে) অনুবন্ধী (কনজুগেট) সনেট প্রবর্তিত হয়। তিনি অনুবন্ধী জটিল সংখ্যার ধর্মকে ব্যবহার করে অনুবন্ধী (কনজুগেট) সনেট রচনা করেন। জটিল সংখ্যায় অনুবন্ধী এমন একটি ধারণা, যা চলক ব্যবহার করে জোড়া আকারে বা যুগ্ম অবস্থায় অবস্থান করে অর্থাৎ একই রূপ অথচ বিপরীতভাবে।
ঠিক তেমনি তিনি তাঁর রচিত সনেটগুলোতে এ কৌশলটি প্রয়োগ করেন। তাঁর রচিত এসব সনেট জোড়া বা যুগ্ম অবস্থায় থাকে কিন্তু একটি আরেকটির বিপরীত দিক থেকে। প্রতিটি সনেটে ওপর থেকে বাম হয়ে ডানে পাঠ করলে একটি সনেট আবার ওপর থেকে ডান হয়ে বামে পাঠ করলে আরেকটি সনেট পাওয়া যায়। এরা সমবুৎপত্তিবিশিষ্ট সনেট কিন্তু একটি অপরটির বিপরীত দিক থেকে অবস্থান করে।
শহরে দহন মেঘে কলঙ্ক রৌদ্রের
অবহেলা স্মৃতি সুখ পুড়ে বারেবারে।
অবেলা ব্যথার ছায়া নিশার পাহাড়ে
জড়ায় হৃদয়ে গল্প বর্ষার বর্ষণ
অঝোর দুঃস্বপ্ন সুর পতনের মেঘে
হারায় নিশ্চুপে পথে উদাস স্পন্দন।
মৃত্যুর অকাল রঙ হৃদয়ে বিষণ্ণ
সহসা ধূসর দৃষ্টি হতাশায় সাজে
দুপুর উদাস রূপে বিষাদে নিমগ্ন
ভরসা নিশ্চিহ্ন কষ্টে বেদনা বিরাজে।
ফুটন্ত পাঁপড়ি রঙে মুহূর্ত সাজায়,
অনন্ত ভাবনা ওড়ে আড়ালে তৃষ্ণায়।
অনুবন্ধী:
রৌদ্রের কলঙ্ক মেঘে দহন শহরে
বারেবারে পুড়ে সুখ স্মৃতি অবহেলা
বসন্তের জীর্ণ রঙ অপূর্ণ অন্তরে
আবেগে ফুলের মোহ নিস্পন্দে বিভোর
বর্ষণ বর্ষার গল্প হৃদয়ে জড়ায়
মেঘে পতনের সুর দুঃস্বপ্ন অঝোর
স্পন্দন উদাস পথে নিশ্চুপে হারায়।
বিষণ্ণ হৃদয়ে রঙ অকাল মৃত্যুর
সাজে হতাশায় দৃষ্টি ধূসর সহসা
নিমগ্ন বিষাদ রূপে উদাস দুপুর
বিরাজে বেদনা কষ্টে নিশ্চিহ্ন ভরসা।
সাজায় মুহূর্ত রঙে পাঁপড়ি ফুটন্ত,
তৃষ্ণায় আড়ালে ওড়ে ভাবনা অনন্ত।
ম্যালিন লিভেনস্টাড
ইভা ম্যালিন সোফিয়া লিভেনস্টাড (জন্ম: ১৩ সেপ্টেম্বর, ১৯৮৮) একজন সুইডিশ ফুটবল খেলোয়াড়। তিনি সুইডেন জাতীয় মহিলা দলে ডিফেন্ডার হিসেবে খেলতেন। বর্তমানে তিনি তার প্রাক্তন দল এফসি রোজেনগার্ডের প্রধান কোচ হিসেবে দায়িত্ব পালন করছেন। তিনি ড্যামলসেনস্কান-এর সবচেয়ে কমবয়সী প্রধান কোচ।
ক্লাব ক্যারিয়ার
২০১৩ সালের নভেম্বরে চ্যাম্পিয়নস মালমো লিভেনস্টাডকে এআইকে এর কাছে ২০১৪ সালের মৌসুমের প্রথমার্ধের জন্য ধারে খেলতে পাঠায়।
২০১৪ সালে লিভেনস্টাড খেলা থেকে অবসর নেন, তবে নভেম্বর ২০১৬ সালে এফসি রোজেনগার্ডের সহকারী কোচ পদে অধিষ্ঠিত হন। লিভেনস্টাড তার পূর্ববর্তী ক্লাব এলডিবি এফসি মালমোর অধিনায়ক ছিলেন এবং ক্লাবটির হয়ে তিনটি লিগ শিরোপা জিতেছিলেন। ২০১৭ সালের সেপ্টেম্বরে এফসি রোজেনগার্ডের প্রধান কোচ জ্যাক মাজগার্ড জেনসেনের চুক্তির মেয়াদ শেষ হলে ২০১৭ সাল মৌসুমের পরবর্ সময়ের জন লিভেনস্টাডকে প্রধান কোচ হিসাবে নিয়োগ দেয়া হয়।
আন্তর্জাতিক ক্যারিয়ার
২০০৮ সালের ফেব্রুয়ারিতে সুইডেন জাতীয় মহিলা দলের হয়ে আন্তর্জাতিক ফুটবলে তার অভিষেক ঘটে। অভিষেক ম্যাচে তার দল নরওয়ের বিরুদ্ধে ২-০ গোলে জিতেছিলেন। ২০১২ সালের লন্ডন অলিম্পিকের জন্য সুইডেন দলে লিভেনস্টাডকে অন্তর্ভুক্ত করা হয়।
ব্যক্তিগত জীবন
অবসর গ্রহণের পর এটি জানানো হয়েছিল যে লিভেনস্টাড তার সঙ্গী এবং প্রাক্তন সহপাঠী ক্যারোলিন সেগারের সাথে ফ্রান্সে বসবাস করেছিলেন।
গোহ চক তং
গোহ চক তং (জন্ম: ২০ মে, ১৯৪১) স্ট্রেইট সেটেলম্যান্টসে জন্মগ্রহণকারী সিঙ্গাপুরের বিশিষ্ট রাজনীতিবিদ। পিপলস অ্যাকশন পার্টির (পিএপি) সদস্য তিনি। সিঙ্গাপুরের দ্বিতীয় প্রধানমন্ত্রীর দায়িত্ব পালন করেন। এছাড়াও, জ্যেষ্ঠ মন্ত্রী ও সিঙ্গাপুরের অর্থ কর্তৃপক্ষের সভাপতির দায়িত্বও পালন করেছেন তিনি। বর্তমানে তিনি মেরিন প্যারেড গ্রুপ রিপ্রেজেন্টেশন নির্বাচনী এলাকা থেকে সংসদ সদস্য।
প্রারম্ভিক জীবন
কর্ম কমিশনে তাঁর অনবদ্য অংশগ্রহণের প্রেক্ষিতে এনইউএস কর্তৃপক্ষ তাঁকে সম্মানসূচক ডক্টর অব লজ প্রদান করে। ১৯৬৯ সালে নেপচুন অরিয়েন্ট লাইন্সে (এনওএল) ম্যানেজার হিসেবে কাজ করেন। এখানে থাকাকালে মুহাম্মদ জালালউদ্দিন সাঈদের তত্ত্বাবধানে ছিলেন ও তাঁদের মধ্যে গভীর সম্পর্ক বজায় ছিল।
রাজনৈতিক জীবন
৩৫ বছর বয়সে ১৯৭৬ সালে পিএপি প্রার্থী হিসেবে সংসদ সদস্য নির্বাচিত হন। ১৯৮১ সালে বাণিজ্য ও শিল্পমন্ত্রী হন এবং পরে স্বাস্থ্যমন্ত্রীসহ প্রতিরক্ষামন্ত্রী মনোনীত হন। ১৯৮৫ সালে প্রথম উপ-প্রধানমন্ত্রী হন। ২৮ নভেম্বর, ১৯৯০ তারিখে লি কুয়ান ইউ’র পরিবর্তে দেশের দ্বিতীয় প্রধানমন্ত্রী হন। এ সময়কালে গোহের প্রশাসন বেশকিছু সঙ্কট অতিক্রম করে। তন্মধ্যে, ১৯৯০ সালের এশীয় অর্থনৈতিক সঙ্কট, সন্ত্রাসভীতি, সার্স অন্যতম।
সম্মাননা
১ ফেব্রুয়ারি, ২০০৫ তারিখে অস্ট্রেলিয়া/সিঙ্গাপুর সম্পর্ক সৃষ্টিতে অনবদ্য ভূমিকায় অস্ট্রেলিয়ার সর্বোচ্চ বেসামরিক সম্মাননা অর্ডার অব অস্ট্রেলিয়া পদবীতে ভূষিত করা হয়। ২০০৬ সালে জাতিসংঘের মহাসচিবের জন্য তাঁকে বিবেচনায় আনা হলেও বান কি-মুন ঐ পদটি লাভ করেছিলেন।
অক্টোবর, ২০১৪ সালে মাদাম তুসো সিঙ্গাপুর যাদুঘরে গোহের মোমের প্রতিমূর্তি উন্মোচিত হয়। এ সময় নিজ প্রতিমূর্তির সাথে ছবি তোলেন। তান গু লেং নাম্নী এক রমণীর পাণিগ্রহণ করেন তিনি। তাঁদের সংসারে এক পুত্র ও এক কন্যা রয়েছে। তাঁরা যমজ।
মাহমুদুন্নবী চৌধুরী
মাহমুদুন্নবী চৌধুরী, যিনি নবী চৌধুরী নামেও পরিচিত, ছিলেন একজন বাংলাদেশি রাজনীতিবিদ, ব্যবসায়ী এবং সাবেক মন্ত্রী। তিনি চট্টগ্রাম চেম্বার অব কমার্সের অন্যতম প্রতিষ্ঠাতা। তিনি ১৯৫৪ সালের পূর্ব পাকিস্তানের আইনপরিষদ নির্বাচনে যুক্তফ্রন্টের প্রার্থী হিসাবে চট্টগ্রামের ডবলমুরিং-সীতাকুন্ড থেকে সংসদ সদস্য নির্বাচিত হয়ে প্রথমে গণ-যোগাযোগ মন্ত্রী এর পর ত্রাণ ও পুনর্বাসন মন্ত্রীর দায়িত্ব পালন করেন।
জন্ম ও প্রাথমিক জীবন
মাহমুদুন্নবী চৌধুরীর জন্ম ৭ জানুয়ারি ১৯০৮ সালে ব্রিটিশ ভারতের বেঙ্গল প্রেসিডেন্সির অন্তর্গত চট্টগ্রাম জেলার পাহাড়তলীর উত্তর কাট্টলীর নাজির বাড়িতে। তার পিতা খাদেম আলী চৌধুরী ও মাতা আলফুন নেছা। তিনি ম্যাট্রিক পাস করেন ১৯৩০ সালে সরকারি মুসলিম হাইস্কুল হতে। চট্টগ্রাম কলেজ থেকে ১৯৩২ সালে আই এসসি এবং একই কলেজ থেকে বিএসসি ডিগ্রি লাভ করেন ১৯৩৪ সালে ।
কর্মজীবন
মাহমুদুন্নবী চৌধুরী কলকাতা মেট্রোলজিক্যাল বিভাগে ১৯৩৪ সালে চাকরির মাধমে কর্মজীবন শুরু করেন। তিনি ১৯৩৬ সালে কলকাতায় মওলানা কোম্পানির একাউন্টেন্ট হিসেবে কর্মরত ছিলেন। ১৯৩৭ সালে তিনি লোয়ার চিতপুর রোডে, কলকাতায় চৌধুরী অ্যান্ড ব্রাদার্স নামে কাপড়ের ব্যবসা শুরু করেন। ভারত বিভাগের পর খাতুনগঞ্জে, চট্টগ্রামে ব্যবসা শুরু করেন ১৯৪৮ সালে। চট্টগ্রামের দেওয়ানহাটে ১৯৫১ সালে নবি অ্যান্ড সন্স নামে ব্যবসা শুরু করেন।
রাজনৈতিক জীবন
নবী চৌধুরী ১৯৪৯ সালে চট্টগ্রাম পৌরসভার কমিশনার হিসেবে নির্বাচিত হন। ১৯৫৩ সালে তিনি যোগ দেন এ.কে ফজলুল হকের নেতৃত্বাধীন কৃষক শ্রমিক পার্টিতে। তিনি ১৯৫৪ সালের পূর্ব পাকিস্তানের আইনপরিষদ নির্বাচনে যুক্তফ্রন্টের প্রার্থী হিসাবে চট্টগ্রামের ডবলমুরিং-সীতাকুন্ড থেকে সংসদ সদস্য নির্বাচিত হন এবং এরপর প্রথমে গণ-যোগাযোগ মন্ত্রী এর পর ত্রাণ ও পুনর্বাসন মন্ত্রীর দায়িত্ব পালন করেন। তিনি দায়িত্বে থাকা কালে সাগর উপকূলবর্তী অঞ্চলে বাঁধ প্রকল্প নির্মাণ ও টেস্ট রিলিফের প্রচলন ও চলচ্চিত্র উন্নয়ন কর্পোরেশন (এফডিসি) প্রতিষ্ঠা হয়। তিনি ১৯৫৮ সালে আইয়ুব বিরোধী অবস্থান নেন। চট্টগ্রাম চেম্বার অব কমার্স অ্যান্ড ইন্ডাস্ট্রিজে ১৯৬২ সালে প্রতিষ্ঠাকালিন সভাপতি নির্বাচিত হন। জাতীয় গণতান্ত্রিক ফ্রন্ট (এনডিএফ) গঠিত হলে তিনি ১৯৬২ সালে প্রাদেশিক ভাইস প্রেসিডেন্ট ও চট্টগ্রাম জেলার সভাপতির দায়িত্ব পালন করেন।
পাকিস্তান ডেমোক্রেটিক মুভমেন্টের (পিডিএম) চট্টগ্রাম জেলা সভাপতি ছিলেন তিনি। ঊনসত্তরের গণঅভ্যুত্থানে ডেমোক্রেটিক অ্যাকশন কমিটির (ডাক) হয়ে তিনি ভূমিকা রাখেন। পিডিপি’র প্রার্থী হিসেবে এম এন এ পদে প্রতিদ্বন্দ্বিতা করে ১৯৭০ সালের সাধারণ নির্বাচনে তিনি পরাজিত হন। তিনি রাজনৈতিক ভাবে অখণ্ড পাকিস্তানের সমর্থক ছিলেন। মুক্তিযুদ্ধের সময় ১৯৭১ সালে তিনি চট্টগ্রাম জেলা শান্তি কমিটির প্রধান ছিলেন।
পারিবারিক জীবন
মাহমুদুন্নবী চৌধুরীর স্ত্রী মেহেরুন্নেসা বেগম চৌধুরী। তিনি বিএনপি চেয়ারপারসনের উপদেষ্টা, চট্টগ্রাম মহানগর বিএনপির সভাপতি ও সাবেক বাণিজ্যমন্ত্রী আমীর খসরু মাহমুদ চৌধুরী, বিশিষ্ট শিল্পপতি আব্দুর রাজ্জাক মাহমুদ চৌধুরী, চট্টগ্রাম চেম্বারের সাবেক সভাপতি ও থাইল্যান্ডের অননারি কন্সাল আমীর হুমায়ন মাহমুদ চৌধুরী, শাহনেওয়াজ মাহমুদ চৌধুরী ও বিশিষ্ট শিল্পপতি মেহের গ্রুপের পরিচালক শাহজাদা মাহমুদ চৌধুরীর বাবা।
মৃত্যু
মাহমুদুন্নবী চৌধুরী ৬ আগস্ট ১৯৯৫ সালে চট্টগ্রামে বার্ধক্য জনিত কারণে মৃত্যু বরণ করেন। স্মৃতিকে ধারণ করে রাখতে পরিবারের পক্ষ থেকে মাহমুদুন্নবী চৌধুরী ফাউন্ডেশন গঠিত হয়েছে।
ব্রহ্মগুপ্তের অভেদ
নির্দিষ্ট n এর জন্য a^2+nb^2 আকারে প্রকাশ করা যায় এরূপ যেকোন দুটি সংখ্যার গুণফল যে সংখ্যাটি সেটাও a^2+nb^2 আকারের হওয়ার ব্যাপারটিই বীজগণিতে ব্রহ্মগুপ্তের অভেদ নামে পরিচিত। অন্যভাবে বলা যায়, এ ধরনের সংখ্যাগুলো নিয়ে যে সেট পাওয়া যায় তা গুণনের অধীনে একটি বদ্ধ সেট। বিশেষভাবে:
এদুটি সমীকরণের প্রত্যেককে সমীকরণের উভয় পক্ষে সম্প্রসারণের মাধ্যমে যাচাই করা যায়। তদুপরি b এর পরিবর্তে  −b নিয়ে (1) নং হতে (2) নং কিংবা (2) নং (1) নং সমীকরণ পাওয়া যাবে।
পূর্ণ সংখ্যার বলয় এবং অমূলদ সংখ্যার বলয় উভয় ক্ষেত্রে আরও সাধারণভাবে বলতে গেলে যেকোন বিনিময় বলয়ের ক্ষেত্রে এই অভেদটি খাটে।
ইতিহাস
ব্রহ্মগুপ্তের এই অভেদটি তথাকথিত ফিবোনাচ্চি অভেদ যেখানে n=1 তার একটি সাধারণিকরণ যা প্রকৃতপক্ষে ডিওফ্যান্টাসের লেখা অ্যারিথমেটিকে (III, 19) খুঁজে পাওয়া যায়। অভেদটি ভারতীয় গণিতবিদ ও জ্যোতির্বিজ্ঞানী ব্রহ্মগুপ্ত (৫৯৮–৬৬৮) কর্তৃক পুনঃআবিষ্কৃত হয়; তিনি এর সাধারণ রূপ দেন এবং তার ব্রহ্মস্ফুটসিদ্ধান্তে তার এক আলোচনা বা গবেষণা যাকে এখন পেল সমীকরণ নামে অভিহিত করা হয় তাতে এর প্রয়োগ করেন।  আল ফাজারী ব্রহ্মস্ফুটসিদ্ধান্ত পুস্তকটি সংস্কৃত থেকে আরবি ভাষায় অনুবাদ করেন, পর্যায়ক্রমে যা ১১২৬ সালে ল্যাটিনে ভাষান্তর করা হয়। অভেদটি পরবর্তী সময়ে ১২২৫ সালে ফিবোনাচ্চির রচিত লিব্যার কুয়াদরাতোরুমে (বর্গ সংখ্যার পুস্তক) দেখা যায়।
পেল সমীকরণে প্রয়োগ
আসল যে প্রেক্ষাপটে ব্রহ্মগুপ্ত তার আবিষ্কারটির প্রয়োগ ঘটান পরে তা পেল সমীকরণ x2 − Ny2 = 1 নামে পরিচিতি পায়। এবার অভেদটির নিম্নোক্ত আকারটি দেখা যাক:
অভেদের এই রূপটি ব্যবহার করে তিনি (x1, y1, k1) এবং (x2, y2, k2) ত্রয়ীসমূহ প্রণয়নে সক্ষম হন যেগুলো আবার ছিল নতুন আরেকটি ত্রয়ীর উৎপাদনের নিমিত্তে x2 − Ny2 = k এর সমাধান। নতুন ত্রয়ীটি হল:
Not only did this give a way to generate infinitely many solutions to x2 − Ny2 = 1 starting with one solution, but also, by dividing such a composition by k1k2, integer or "nearly integer" solutions could often be obtained. পেল সমীকরণটি সমাধানের জন্য দ্বিতীয় ভাস্কর ১১৫০ সালে চক্রবাল পদ্ধতি নামের যে সাধারণ উপায়টি বাতলে দেন সেটাও ছিল ব্রহ্মগুপ্তের এই অভেদ ভিত্তিক।
রেডিয়াম
থাম্ব|রেডিয়ামের ইলেক্ট্রন বিন্যাস রেডিয়াম একটি তেজস্ক্রিয় রাসায়নিক মৌল। এর পারমাণবিক সংখ্যা ৮৮। এই মৌলিক পদার্থটি আবিষ্কারের মাধ্যমেই প্রথম পারমাণবিক শক্তি সম্বন্ধে মানুষের ধারণা জন্মায়।
নামকরণ
রেডিয়াম মৌলটির ইংরেজি বানান Radium। লাতিন ভাষায় radius শব্দের অর্থ রশ্মি। এই শব্দ থেকেই রেডিয়াম শব্দটি এসেছে।
আবিষ্কারের ইতিহাস
পিচব্লেন্ডকে বিশ্লেষণ করার সময় মারি ক্যুরি, পিয়ের ক্যুরি এবং জি বেমন্ট দেখতে পান যে তাতে বিসমাথ ছাড়াও অধিক তেজস্ক্রিয় আরেকটি অংশ ছিল। পোলোনিয়াম নিষ্কাশনে সফলতা লাভের পর তারা এই অন্য অংশটি নিয়ে চিন্তা-ভাবনা শুরু করেন। তারা বুঝতে পারছিলেন যে অজানা অন্য একটি তেজস্ক্রিয় মৌল আবিষ্কৃত হয়ে যেতে পারে। ১৮৯৮ সালের ২৬ ডিসেম্বর তারা এই নতুন মৌলটি আবিষ্কার করেন। রেডিয়ামের ধর্মের উপযুক্ত সংমিশ্রণের কারণে এর গবেষণা তুলনামূলক সহজ ছিল। তথাপি প্রথমবার আবিষ্কার করতে গিয়ে গবেষকদের যথেষ্ট ধকল পোহাতে হয়েছিল। বোহেমীয় খনি থেকে প্রাপ্ত ইউরেনিয়ামের অবশেষ নিয়ে ক্যুরির নেতৃত্বে গবেষকদল তাদের সরঞ্জামহীন গবেষণাগারে দীর্ঘ ৪৫ মাস কঠোর পরীশ্রম করেছিলেন। তারা প্রায় ১০,০০০ বার আংশিক কেলাসন করেন এবং অবশেষে বহু আকাঙ্ক্ষিত ০.১ গ্রাম রেডিয়াম ক্লোরাইড প্রস্তুত করতে সমর্থ হন। এই পরিমাণটি তার আপেক্ষিক পারমাণবিক ভর পরিমাপের পক্ষে যথেষ্ট ছিল। মারি ক্যুরি ১৯০২ সালের ২৮ মার্চ বিবরণ পেশ করে বলেন রেডিয়ামের পারমাণবিক ভর ২২৫.৯ যা বর্তমান মান ২২৬.০২ থেকে খুব বেশি কম নয়। তারা এই ক্লোরাইড যৌগ থেকে রেডিয়াম পৃথক করেছিলেন। মারি ক্যুরি এবং তার সহগবেষক এ ডেবিয়ের্নে ০.১০৬ গ্রাম রেডিয়াম ক্লোরাইড বিশিষ্ট দ্রবণকে তড়িৎ বিশ্লেষণ করেন। এর ফলে পারদসঙ্কর হিসেবে পারদ ক্যাথোডে রেডিয়াম সঞ্চিত হয়। পারদসঙ্করটিকে লোহার পাত্রে নিয়ে হাইড্রোজেন প্রবাহিত করা হয় এবং একই সাথে উত্তপ্ত করা হয়। এতে সঙ্কর ধাতু থেকে পারদ মুক্ত হয়ে পাত্রের তলায় রূপার ন্যায় সাদা চকচকে ধাতুর মত জমা হয়। আর বিশুদ্ধ রেডিয়াম পৃথক হিসেবে পাওয়া যায়।
ক্যুরির গবেষকদল ফ্রান্সের প্যারিসে অবস্থিত প্যারিস একাডেমি অফ সাইন্সেস-এর কাছে একটি গবেষণাপত্র পেশ করে যার নাম ছিল "পিচব্লেন্ডে অবস্থিত অত্যন্ত তেজস্ক্রিয়তা সম্পন্ন নতুন মৌল সম্বন্ধে" (On a new highly radioactive substance contained in pitchblend)। এই গবেষণাপত্র থেকে প্রথম জানা যায়, তারা ইউরেনিয়াম আকরিকের অবশেষ থেকে একটি নতুন পদার্থ নিষ্কাশন করতে সমর্থ হয়েছেন যাতে একটি নতুন মৌল আছে এবং এই নতুন মৌলের ধর্মের সঙ্গে বেরিয়ামের প্রচুর সাদৃশ্য আছে। বেরিয়াম ক্লোরাইডে উপস্থিত রেডিয়ামমের পরিমাণটি তার বর্ণালি লিপিবদ্ধ করার জন্য যথেষ্ট ছিল বলে প্রমাণিত হয়েছিল। যথেষ্ট পরিমাণে উপস্থিতির এই প্রমাণটি করেছিলেন প্রখ্যাত ফরাসি বর্ণালি বিশ্লেষক ই ডিমার্কাই যিনি নিষ্কাশিত পদার্থটির বর্ণালিতে নতুন একটি রেখা লক্ষ্য করেছিলেন। এই রেখার বৈশিষ্ট্য থেকেই নতুন মৌলের অস্তিত্ব সম্বন্ধে নিশ্চিত হওয়া যায়। এভাবে তেজস্ক্রিয়ামিতি এবং বর্ণালিবীক্ষণ উভয় পদ্ধতির মাধ্যমে নতুন মৌলটির উপস্থিতি নিশ্চিতভাবে প্রমাণিত হয়েছিল।
বৈশিষ্ট্যসমূহ
বেশ কিছু কারণে প্রাকৃতিক তেজস্ক্রিয় মৌলগুলোর মধ্য রেডিয়ামের অর্ধায়ু বেশ দীর্ঘ দেখা গিয়েছিল। প্রায় ১৬০০ বছর। অবশ্য থোরিয়াম এবং ইউরেনিয়ামের এর থেকেও বেশি। এ দুটি ব্যতিক্রম। ইউরেনিয়ামের আকরিকগুলোতে পোলোনিয়ামের পরিমাণ থেকে রেডিয়ামের পরিমাণ অনেক বেশি, প্রায় ৪৩০০ গুণ বেশি। ফলে প্রাকৃতিকভাবেই রেডিয়াম সঞ্চিত হতে পারে। রেডিয়ামের আলফা বিকিরণের তীব্রতা যথেষ্ট বেশি হওয়াতে বিভিন্ন রাসায়নিক বিক্রিয়ায় এর আচরণকেকাজে লাগানো যায়। রেডিয়ামের আরেকটি বিশেষ বৈশিষ্ট্য হল, এ থেকে তেজস্ক্রিয় গ্যাস নির্গত হয় যাকে প্রসর্গ নামে অভিহিত করা হয়। রেডিয়ামের এ সকল ধর্মের উপযুক্ত সংমিশ্রণের কারণে এ নিয়ে গবেষণা বেশ সুবিধাজনক। ইউরেনিয়াম এবং থোরিয়ামের পর তাই রেডিয়ামই প্রথম প্রাকৃতিক তেজস্ক্রিয় মৌল যা সহজেই পর্যায় সারণিতে স্থান করে নিতে সক্ষম হয়েছিল। এর বিশেষ দুটি সুবিধা হল:
এই দুটি কারণেই এক সময় রেডিয়াম গবেষণা সহজ হয়ে গিয়েছিল এবং গবেষকরা এটি আবিষ্কার করতে সক্ষম হয়েছিলেন প্রথম দিকেই।
মুসলিম ইতিহাসবেত্তাদের তালিকা
নিম্নলিখিত এই তালিকাটি মুসলিম ঐতিহাসিকদের নিয়ে যারা ইসলামী ইতিহাস-রচনার সাথে যুক্ত। যারা প্রথম খলিফা এর সময় থেকে হাদিস, সাহিত্য নিয়ে লেখালেখি করেছেন।এই তালিকাটি উনবিংশ শতাব্দীর আগে পর্যন্ত প্রাক-আধুনিক যুগের ঐতিহাসিকদের ইউরোপীয় ইতিহাসের উপর গভীর প্রভাব আছে।
রচনা কালকের ইতিহাসবিদরা
প্রথম যুগ: ৭০০-৭৫০ (ইবনে জুবায়ে র ও আল-জুহুরির ইতিহাস )আর বিদ্যমান নেই, তবে পরবর্তীকালে সেগুলির উল্লেখ পাওয়া যায়)।
দ্বিতীয় যুগ: ৭৫০-৮০০
তৃতীয় যুগ: ৮০০-৮৬০
চতুর্থ যুগ: ৮৬০-৯০০
আধুনিক আমলের ইতিহাসবিদরা
(উল্যেখ্যোগ্য গ্রন্থ :তারিখে উম্মাতে মুসলিমা,(মুসলিম উম্মাহ'র ইতিহাস বিশ্বকোষ)
কাশিয়ানী জাংশন রেলওয়ে স্টেশন
কাশিয়ানী জংশন রেলওয়ে স্টেশন বাংলাদেশের ঢাকা বিভাগের গোপালগঞ্জ জেলার কাশিয়ানী উপজেলার একটি রেলওয়ে স্টেশন।
অবস্থান
কাশিয়ানী উপজেলা সদরে অবস্থিত।
ইতিহাস
১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে ভাটিয়াপাড়া ঘাট পর্যন্ত রেলপথ তৈরি করা হয় ১৯৩২ সালে। এসময় এই লাইনের স্টেশন হিসেবে কাশিয়ানী রেলওয়ে স্টেশন তৈরি করা হয়। ২০১৮ সালে কাশিয়ানী থেকে গোবরা পর্যন্ত রেলপথ তৈরি হলে কাশিয়ানী জংশন স্টেশনে পরিণত হয়। ঢাকা-যশোর রেলপথ কাশিয়ানী জংশন রেলওয়ে স্টেশনে মিলিত হয়েছে।
পরিষেবা
কাশিয়ানী রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
অ্যাডাম রোদরিগেজ
অ্যাডাম মাইকেল রোদরিগেজ (ইংরেজি: Adam Rodriguez; জন্ম: ২ এপ্রিল, ১৯৭৫) হলেন একজন মার্কিন অভিনেতা, চিত্রনাট্যকার ও পরিচালক। সুদীর্ঘকাল সিএসআই: মিয়ামি ধারাবাহিকে এরিক ডেলকো চরিত্রে অভিনয়ের জন্য তিনি বিশেষ পরিচিতি লাভ করেন। বর্তমানে তিনি ক্রিমিনাল মাইন্ডস ধারাবাহিকে টাস্ক ফোর্স এজেন্ট তথা বিএইউ-এর নবীনতম কর্মী এজেন্ট ল্যুক আলভেজ চরিত্রে অভিনয় করছেন।
ক্লাউস কিন্‌স্কি
ক্লাউস কিন্‌স্কি (জন্ম: ক্লাউস গুন্টার কার্ল নাকৎসিন্‌স্কি; ১৮ অক্টোবর ১৯২৬ - ২৩ নভেম্বর ১৯৯১) ছিলেন একজন জার্মান অভিনেতা। তিনি ১৩০-এর অধিক চলচ্চিত্রে অভিনয় করেছেন। তিনি ভের্নার হের্ৎসগের কয়েকটি চলচ্চিত্রে কেন্দ্রীয় চরিত্রে অভিনয় করেছেন, তন্মধ্যে রয়েছে আগুইয়ার, দ্য র‍্যাথ অব গড (১৯৭২), নসফেরাটু দ্য ভ্যাম্পায়ার (১৯৭৯), উৎসেক (১৯৭৯), ফিৎজকারাল্ডো (১৯৮২) ও কোব্রা ভের্ডে (১৯৮৭)। তিনি কয়েকটি স্পাঘেত্তি পশ্চিমা ধাঁচের চলচ্চিত্রেও অভিনয় করেছেন, তন্মধ্যে রয়েছে ফর আ ফিউ ডলারস মোর (১৯৬৫), আ বুলেট ফর দ্য জেনারেল (১৯৬৬), দ্য গ্রেট সাইলেন্স (১৯৬৮), অ্যান্ড গড সেইড টু কেইন (১৯৭০), শুট দ্য লিভিং অ্যান্ড প্রে ফর দ্য ডেড (১৯৭১), এবং আ জিনিয়াস, টু পার্টনার্স অ্যান্ড আ ডুপ (১৯৭৫)।
কিন্‌স্কি তার কর্মজীবনে বিতর্কিত ছিলেন এবং শুটিং সেটে তার বদমেজাজের চিত্র হের্ৎসগের প্রামাণ্যচিত্র মাই বেস্ট ফ্রেন্ড-এ ওঠে এসেছে। তিনি পোলা, নাস্টাসজা ও নিকোলাই কিন্‌স্কির পিতা, তিনজন তার ভিন্ন তিন স্ত্রীয়ের সন্তান। তারা তিনজনই অভিনয়ে যোগ দেন এবং জার্মানি ও মার্কিন যুক্তরাষ্ট্রে চলচ্চিত্র ও টেলিভিশনে কাজ করেন।
প্রারম্ভিক জীবন
ক্লাউস গুন্টার কার্ল নাকৎসিন্‌স্কি ১৯২৬ সালের ১৮ই অক্টোবর ডানৎসিগের (বর্তমান সোপট, পোল্যান্ড) ৎসোপটে জন্মগ্রহণ করেন। তার পিতা ব্রুনো নাকৎসিন্‌স্কি অপেরা গায়ক হিসেবে ব্যর্থ হওয়ার পর ফার্মাসিস্ট হিসেবে কাজ শুরু করেন। তার মাতা সুজান লুৎজ ছিলেন একজন সেবিকা ও স্থানীয় যাজকের কন্যা। ক্লাউসের অন্য তিন ভাইবোনেরা হলেন ইঙ্গে, আর্নে ও হান্স-ইওয়াখিম।
মহামন্দার কারণে কিন্‌স্কির পরিবারের ডানৎসিগে জীবন ধারণ দুর্বিষহ হয়ে ওঠে এবং তারা ১৯৩১ সালে তারা বার্লিনে চলে যায়, সেখানে তাদের সংগ্রাম করতে হয়। তারা শ্যোনেবার্গ জেলার ওয়ার্টবুর্গস্ট্রাব থ্রি এলাকায় একটি ফ্লাটে বসবাস শুরু করে এবং জার্মান নাগরিকত্ব গ্রহণ করে। ১৯৩৬ সালে কিন্‌স্কি শ্যোনেবার্গের প্রিনৎস-হাইনরিখ-জিমনেসিয়ামে ভর্তি হন এবং সেখানে পড়াশোনা করেন।
লা দিসপুতা দেল সাক্রামেন্তো
লা দিসপুতা দেল সাক্রামেন্তো (ইতালীয় La Disputa del Sacramento) বা লা দিসপুতা রেনেসাঁ যুগের একটি বিখ্যাত দেয়ালচিত্র বা ফ্রেসকো। ইতালীয় চিত্রকর রাফায়েল ১৫০৯-১৫১০ খ্রিস্টাব্দের মাঝা-মাঝি সময়ে এটি অঙ্কন করেন। আরেক চিত্রশিল্পী জর্জিও ভাযারি এর নামাকরণ করেন La Dispute du Saint-Sacrement। ভ্যাটিকান সিটি-তে পোপের নিজ বাসভবনে এটি সংরক্ষণ করা হয়েছে। এটি আঁকা হয়েছে স্কুওলা দি আতেনে নামক চিত্রকর্মের ঠিক উল্টো দিকের দেয়ালে। রাফায়েলের অন্যতম একটি উল্লেখযোগ্য কর্ম হিসেবে গণ্য করা হয় বিশেষত এটার উচ্চমার্গীয় আত্মিক দিক সম্পর্ক বিবেচনা করে। পোপের একটি কামরা রাখা আছে শুধুমাত্র রাফায়েলের জন্য, এখানে তার অন্যান্য চিত্রকর্ম গুলোর সাথে এটি স্থান পেয়েছে।
রাফায়েল পোপ ২য় জুলিয়াসের নির্দেশে এই ক্যানভাসটি করেছিলেন তার আবাসকক্ষে। এটি একটি ধারাবাহিক চিত্রকর্মগুচ্ছের প্রথমটি, ধারার অন্য দুইটি যথাক্রমে স্কুওলা দি আতেনে ও দ্য পারনাসাস।
বর্ণনা
এই চিত্রকর্মে রাফায়েল অতি সুক্ষভাবে স্বর্গ এবং পৃথিবীর রূপ তুলে ধরেছেন। সর্ব উপরে যিশু কুমারি মেরি ও জন দ্য ব্যাপ্টাইস্টের সাথে অবস্থান করছেন।
দেওরিয়া লোকসভা কেন্দ্র
দেওরিয়া লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর দেওরিয়া শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও উপতফসিলী জাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
দেওরিয়া লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী রামপতি রাম ত্রিপাঠি।
বোকাখাত মহকুমা
বােকাখাত মহকুমা হচ্ছে গোলাঘাট জেলার তিনটি মহকুমার মধ্যে অন্যতম। ১৯৯২ সালে গােলাঘাট মহকুমা থেকে নিয়ে প্রথমে রাঙামাটি, মহুরা, খুমটা মৌজার একাংশ, বােকাখাত এবং কাজিরাঙা মৌজা নিয়ে এই মহকুমার গঠন করা হয়েছিল। পরবর্তী সময় খুমটা এবং রাঙামাটি মৌজাকে পূর্বের গােলাঘাট জেলায় সামিল করায় মহুরা, বােকাখাত এবং কাজিরাঙা এই তিনটি মৌজাকে নিয়ে বােকাখাত মহকুমা। এই মহকুমায় দুটি পৌরসভা খুমটাই এবং বােকাখাত তিনটি মৌজা সমন্বিত। রাঙামাটি মৌজা বােকাখাত বিধানসভা কেন্দ্রর অন্তর্ভুক্ত হয়ে আছে।
ইতিহাস
ব্রহ্মপুত্র এবং ধনশিরি নদীর এক বিশাল উপত্যকা অঞ্চল। ১৮৩৮ সাল পর্যন্ত আহােম স্বর্গদেউ পুরন্দর সিংহর রাজ্যের পশ্চিমসর একটি অংশ ছিল। আহােম রাজত্বকালে এই অঞ্চলটি বর্তমান বােকাখাত থেকে মরঙী মৌজা নিয়ে নামদৈয়াং নামে প্রখ্যাত ছিল।
২৭তম জাতীয় চলচ্চিত্র পুরস্কার (বাংলাদেশ)
২৭তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৭তম আয়োজন; যা ২০০২ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৭টি শাখায় পুরস্কার প্রদান করা হয়।
মারলন ভনহাট
ডাডলি মারলন ভনহাট (මාලන් වොන්ගාට්; জন্ম: ৩১ মার্চ, ১৯৬৫) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে মুরস স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন মারলন ভনহাট।
খেলোয়াড়ী জীবন
উদ্বোধনী ব্যাটসম্যান ছিলেন মারলন ভনহাট। ১৯৮৩-৮৪ মৌসুম থেকে ১৯৮৮-৮৯ মৌসুম পর্যন্ত মারলন ভনহাটের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন মারলন ভনহাট। ৩ ফেব্রুয়ারি, ১৯৮৫ তারিখে পার্থে স্বাগতিক অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।
১৯৮৪ সালে ইংল্যান্ডে চমৎকার ক্রীড়াশৈলী প্রদর্শন শেষে উজ্জ্বীবিত শ্রীলঙ্কা দলের সদস্যরূপে ১৯৮৪-৮৫ মৌসুমে ১৯ বছর বয়সে একদিনের দলের অস্ট্রেলিয়ার বিপক্ষে প্রথম খেলেন। তবে, এর পরপরই তার খেলার সুযোগ স্তিমিত হয়ে আসে। ১৯৮৬ সালের পর খেলা থেকে বিরত থাকেন। তবে, ১৯৮৮-৮৯ মৌসুমে মুরস স্পোর্টস ক্লাবের পক্ষে তিনটি খেলায় অংশ নিয়ে কিছুটা সফলতার স্বাক্ষর রেখেছিলেন।
অবসর
ফেব্রুয়ারি, ২০২০ সালে দক্ষিণ আফ্রিকায় অনুষ্ঠিত পঞ্চাশোর্ধ্ব ক্রিকেট বিশ্বকাপে শ্রীলঙ্কা দলের সদস্যরূপে মনোনীত হন। তবে, প্রতিযোগিতার তৃতীয় রাউন্ডের খেলা চলাকালে করোনভাইরাসের বৈশ্বিক মহামারী আকারে ছড়িয়ে পড়ায় পরিত্যক্ত ঘোষিত হয়।
বর্তমানে তিনি অস্ট্রেলিয়ার ভিক্টোরিয়া এলাকায় বসবাস করছেন।
পাকিস্তানের সমুদ্র সৈকতের তালিকা
এটি পাকিস্তানের সমুদ্র সৈকতের তালিকা যা উল্লেখযোগ্য। পাকিস্তানের দক্ষিণ উপকূলরেখা আরব সাগরের সাথে মিলিত হয়েছে, যা সিন্ধু এবং বেলুচিস্তান প্রদেশের সাথে প্রবাহিত।
জাতীয় সড়ক ১৮ (ভারত)
জাতীয় সড়ক ১৮ (এনএইচ ১৮) (পুরাতন এনএইচ ৩২, এনএইচ ৩৩ এবং এনএইচ ৫ এর সংমিশ্রণ) ভারতের জাতীয় সড়ক । এটি ধানবাদের গোবিন্দপুর থেকে উৎপন্ন হয় এবং ওড়িশার বালাসোরে এসে শেষ হয়। এই সড়কের মোট দৈর্ঘ ৩৬১ কিমি (২২৪ মাইল)। এটি ধানবাদ শহর, মহুদা, চাস, পুরুলিয়া, বলরামপুর, জামশেদপুর, ঘাটশিলা, বহারাগোড়া, বড়িপদা এবং বালাসোরের মধ্য দিয়ে অগ্রসর হয়। এটি আগে এনএইচ ৩২ হিসাবে পরিচিত ছিল, তবে এটি ২০১২ সালে এনএইচ ২১৮ হিসাবে পরিবর্তিত হয়।
আই লাভ ইউ (২০১২-এর চলচ্চিত্র)
আই লাভ ইউ হল একটি রোমান্টিক ঢালিউড বাংলা চলচ্চিত্র। ছবিটি পরিচালনা এবং নির্দেশনা দিয়েছেন মুশফিকুর রহমান গুলজার। চলচ্চিত্রটিতে অভিনীত তারকারা হলেন, শাকিব খান, পূর্ণিমা, ইলিয়াস কাঞ্চন, রেসী, ওমর সানী এবং আরও অনেকে। এটি হাবিব ওয়াহিদ, হৃদয় খান, এসআই টুটুল এবং ইমন শাহ সুরারোপিত একটি সফল সাউন্ডট্র্যাক উপস্থাপনা। ২০১২ সালের ৩ ফেব্রুয়ারি তারিখে বাংলাদেশের প্রেক্ষাগৃহে ছবিটি মুক্তি পায়।
প্রযোজনা
এটি মুশফিকুর রহমান গুলজার পরিচালিত ষষ্ঠ চলচ্চিত্র।
বক্স অফিস
"সুপার হিট" বক্স অফিসের ব্যবসার দিক থেকে। বি এইচ এফ প্রকাশিত এর ব্যবসা ওই বছরের অন্যান্য ছবির চেয়ে বেশি।
এলেন র‍্যাই গ্রিনবার্গ
এলেন রাই গ্রিনবার্গ (২৩ জুন ১৯৮৩ - ২৬ জানুয়ারি ২০১১) পেনসিলভানিয়ার ফিলাডেলফিয়ায় জুনিয়াটা পার্ক একাডেমিতে ২৭ বছর বয়সী প্রথম শ্রেণীর শিক্ষক ছিলেন। এলেন, একমাত্র সন্তান নিউ ইয়র্ক অঙ্গরাজ্যের নিউ ইয়র্ক সিটির, জোশুয়া (জোশ) এবং সান্ড্রা (স্যান্ডি) গ্রিনবার্গের ঘরে জন্মগ্রহণ করেন।
ঘটনা
২৬ জানুয়ারি, ২০১১ তারিখে ফিলাডেলফিয়ায় একটি তুষারঝড় আঘাত হানে, যার ফলে এলেন গ্রিনবার্গ কাজ ছেড়ে তার মানাইউঙ্ক অ্যাপার্টমেন্টে ফিরে যান, যেখানে তিনি তার ফিয়াঙ্ক স্যামুয়েল (স্যাম) গোল্ডবার্গের সাথে থাকতেন, যিনি এনবিসি ও Golf.com-এর গ্ল্যাডউইন ভিত্তিক টেলিভিশন প্রযোজক ছিলেন।  সন্ধ্যা প্রায় ৬:৪০ মিনিটে এলেনের পিঠে ও ঘাড়ে দশ (১০) ছুরিকাঘাতের ফলে এলেনকে মৃত ঘোষণা করা হয়। এলেনের ডান হাত, পেট এবং ডান পায়ে রেজোলিউশনের বিভিন্ন পর্যায়ে এগারোটি (১১) ক্ষতও ছিল। তবে, কোনও সুইসাইড নোট না থাকা সত্ত্বেও, অপরাধের দৃশ্যটিকে আত্মহত্যা হিসাবে গণ্য করা হয়েছিল।
ময়নাতদন্তের পর, ফিলাডেলফিয়া মেডিকেল পরীক্ষকের অফিস প্রাথমিকভাবে এই মামলাটিকে একটি হত্যা হিসাবে রায় দেয়। যাইহোক, পরের দিন, ফিলাডেলফিয়া পুলিশ বিভাগ পিছু হটে এবং বলে যে, "এলেন গ্রিনবার্গের মৃত্যুকে একটি হত্যা বলে রায় দেওয়া হয়নি... হোমিসাইডের তদন্তকারীরা এই সময়ে মৃত্যুর পদ্ধতিকে সন্দেহজনক বলে মনে করছেন।" মামলাটি বিপরীত করা হয়েছিল এবং আনুষ্ঠানিকভাবে ২০১১ সালের ফেব্রুয়ারিতে আত্মহত্যার রায় দেওয়া হয়েছিল।
আরও তদন্ত
১৫ মার্চ, ২০১৯ তারিখে ফিলাডেলফিয়া ইনকোয়ারার এলেন গ্রিনবার্গের মৃত্যু কে ঘিরে সন্দেহজনক পরিস্থিতি পর্যালোচনা করে প্রথম পৃষ্ঠার একটি অনুসন্ধানী প্রতিবেদন প্রকাশ করে। পিটসবার্গের ফরেনসিক প্যাথলজিস্ট সিরিল এইচ ওয়েচ্ট, যিনি বিখ্যাতভাবে জন এফ কেনেডি হত্যার একক-বুলেট তত্ত্বকে চ্যালেঞ্জ করেছিলেন, মামলাটি পর্যালোচনা করেছিলেন এবং নির্ধারণ করেছিলেন যে এটি "হত্যাকান্ডসম্পর্কে দৃঢ়ভাবে সন্দেহজনক" আরও বলেছিলেন, "আমি জানি না তারা কীভাবে এটিকে আত্মহত্যা হিসাবে লিখেছিল।" একইভাবে, ফরেনসিক বিজ্ঞানী হেনরি লি, যিনি ও জে সিম্পসন হত্যার বিচারে প্রতিরক্ষার পক্ষে সাক্ষ্য দিয়েছিলেন, মামলার ফাইলগুলি পর্যালোচনা করেছিলেন এবং উপসংহার টেনেছিলেন, "[টি]তিনি সংখ্যা এবং ক্ষত এবং রক্তের দাগের ধরণপর্যবেক্ষণ করা একটি হত্যাকান্ডের দৃশ্যের সাথে সামঞ্জস্যপূর্ণ।"
বিতর্কের একটি উল্লেখযোগ্য বিষয় ছিল ছুরিকাঘাতের ক্ষত যা এলেন গ্রিনবার্গের মস্তিষ্কে প্রবেশ করেছিল। ডঃ ওয়েন কে রস লিখেছিলেন যে মস্তিষ্ক এবং মেরুদণ্ডে ছুরিকাঘাতের ক্ষত তীব্র ব্যথা, ক্রেনিয়াল স্নায়ুর অক্ষমতা এবং মস্তিষ্কে আঘাতেরর কারণ হতে পারে। মূল মেডিকেল প্রতিবেদনে বলা হয়েছে যে নিউরোপ্যাথলজিস্ট ডাঃ লুসি রর্কে-অ্যাডামস নির্ধারণ করেছেন যে এমন কোনও ক্ষত নেই। যাইহোক, ফিলাডেলফিয়া ইনকোয়ারার দ্বারা সাক্ষাৎকার নেওয়া হলে, ডঃ রর্কে প্রকাশ করেন যে তিনি গ্রিনবার্গের দেহ পর্যবেক্ষণ করেননি এবং নিশ্চিত করেছেন যে পরীক্ষার কোনও রেকর্ড (বিল, চালান বা প্রতিবেদন) নেই।
পূর্ব মুড়িয়া উচ্চ বিদ্যালয়
পূর্ব মুড়িয়া উচ্চ বিদ্যালয় সিলেট জেলার বিয়ানীবাজার উপজেলার একটি উচ্চ বিদ্যালয়। বিদ্যালয়টি ১৯৭১ সালে প্রতিষ্ঠিত হয়।
সংক্ষিপ্ত বর্ণনা
১০ নং মুড়িয়া ইউনিয়নের সারপার মৌজায় বিদ্যালয়টি অবস্থিত। মোট জমি ১৬৭ শতক। বিদ্যালয়ের সামনে একটি মাঠ আছে। মাঠে পশ্চিম প্রামেত্ম ০৮ কক্ষ বিশিষ্ট দ্বিতলা ভবন এবং উত্তর দিকে আধা পাকা টিন সেট ঘর অবস্থিত। শ্রেণী কক্ষের সংখ্যা ০৮ টি, বিজ্ঞানাগার ০১টি, লাইব্রেরি ০১টি, ছাত্রী মিলনায়তন ০১টি, শিক্ষক মিলনায়নতন ০১টি এবং অফিস কক্ষ০১টি আছে। ছাত্র-ছাত্রীদের জন্য পৃথক পৃথক ০২টি করে শৌচাগার এবং ০১টি করে নলকূপ আছে। শিক্ষকদের জন্য ০১টি শৌচাগার আছে। বিদ্যালয়ে বিজ্ঞান, মানবিক ও কৃষি শাখা চালু আছে।
প্রাক্তন শিক্ষার্থী
সাঈদ রহমান - এস, এস, সি ব্যাচ ২০১৪ (স্বেচ্চাসেবক, ফিফা বিশ্বকাপ ২০২২)
ভবিষৎ পরিকল্পনা
শিক্ষার্থী ঝরে পড়া শূন্য ভাগে এবং ফলাফল ১০০ ভাগে উন্নীত করার পরিকল্পনা নেওয়া হয়েছে।
মশারী (চলচ্চিত্র)
মশারী হলো ২০২২ সালে মুক্তিপ্রাপ্ত নুহাশ হুমায়ূন পরিচালিত ও লিটল বিগ ফিল্মস দ্বারা প্রযোজিত একটি বাংলাদেশী লোমহর্ষক স্বল্পদৈর্ঘ্য চলচ্চিত্র। ভবিষ্যতের কাল্পনিক জগতের উপর ভিত্তি করে নির্মিত এই চলচ্চিত্রে সুনেরাহ বিনতে কামাল, নায়রা অনোরা সাইফ ও ময়েদ ভূঁইয়া প্রধান ভূমিকায় অভিনয় করেছেন।
রিচার্ড লেভি
রিচার্ড আর্নেস্ট লেভি (জন্ম: ১৪ জানুয়ারি, ১৯৮৮) জোহানেসবার্গে জন্মগ্রহণকারী দক্ষিণ আফ্রিকান ক্রিকেটার। ডানহাতি ব্যাটসম্যান রিচার্ড লেভি দক্ষিণ আফ্রিকা ক্রিকেট দলে প্রতিনিধিত্ব করছেন। এছাড়াও তিনি ডানহাতি মিডিয়াম বোলিংয়ে পারদর্শী। বর্তমানে তিনি ওয়েস্টার্ন প্রভিন্স, কেপ কোবরাজ ও নর্দাম্পটনশায়ার দলের পক্ষে খেলছেন।
মশারী (চলচ্চিত্র)
সারমর্ম
এই স্বল্পদৈর্ঘ্য চলচ্চিত্র একটি ভবিষ্যতবাদী বিশ্বকে চিত্রিত করেছে যেখানে দানবরা ব্যাপকভাবে ছড়িয়ে আছে এবং ঢাকা ছাড়া পৃথিবীর সব জায়গা থেকে মানবজাতি শেষ হয়ে গেছে। সেই শহরে, দুই বোন অপু ও আয়রা দানবদের থেকে নিজেদের রক্ষা করার জন্য একটি মশারির মধ্যে বাস করে। এক রাতে আয়রা মশারী থেকে বেরিয়ে আসে ও একটি দানব দ্বারা আক্রান্ত হয়। তাকে বাঁচাতে তার বোন অপু এগিয়ে আসে।
রিচার্ড লেভি
প্রারম্ভিক জীবন
কেপটাউনে অবস্থিত ওয়েনবার্গ বয়েজ হাইস্কুলের প্রাক্তন শিক্ষার্থী লেভি ২০০৫ সালে বিদ্যালয়ের পক্ষ থেকে ক্রিকেটে অবদান রাখায় সম্মাননা লাভ করেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা ক্রিকেট দলের অন্যতম সদস্য ছিলেন।
মশারী (চলচ্চিত্র)
প্রযোজনা
নুহাশ হুমায়ূন চলচ্চিত্র উৎসবে পাঠানোর জন্য ২০১৯ সালে এই চলচ্চিত্র নির্মাণ করেছিলেন। এটি নুহাশের বোন শীলা আহমেদের মেয়ে নায়রা অনোরা সাইফের প্রথম চলচ্চিত্র। ২০২২ সালের নভেম্বরে, মাঙ্কিপাও প্রোডাকশন্সের পক্ষ থেকে জর্ডান পিল ও রিজ আহমেদ চলচ্চিত্রটির নির্বাহী প্রযোজক হিসেবে যোগদান করেন।
রিচার্ড লেভি
খেলোয়াড়ী জীবন
১৯ ফেব্রুয়ারি, ২০১২ তারিখে হ্যামিল্টনের সেডন পার্কে স্বাগতিক নিউজিল্যান্ডের বিপক্ষে অনুষ্ঠিত টুয়েন্টি২০ আন্তর্জাতিকে অপরাজিত ১১৭* রান করে নতুন রেকর্ড গড়েন। তার এ ইনিংসে ১৩ ছক্কার মার ছিল যা নতুন রেকর্ড গড়ে। এছাড়াও তিনি ৪৫ বলে দ্রুততম সেঞ্চুরির দাবীদার। এরফলে তিনি ওয়েস্ট ইন্ডিজের ক্রিস গেইলের সাথে যৌথভাবে সর্বোচ্চ রান সংগ্রহকারীর ভূমিকায় অবতীর্ণ হন। একই সালের ২১ সেপ্টেম্বর তারিখ শ্রীলঙ্কার পাল্লেকেলেতে বাংলাদেশের বিপক্ষে ১২৩ রান করে ব্রেন্ডন ম্যাককুলামের সর্বোচ্চ রানের রেকর্ডটি নিজের করে নেন।
মশারী (চলচ্চিত্র)
মুক্তি
চলচ্চিত্রটি ১৩ মার্চ ২০২২-এ সাউথ বাই সাউথওয়েস্টে প্রথম মুক্তি পেয়েছিলো। ১৫ অক্টোবর, ২০২২-এ মশারী ভিমিওতে সবার জন্য উন্মুক্ত করা হয়। একই বছরে মার্চে ডু ফিল্ম, ইন্ডি মিম চলচ্চিত্র উৎসব, লস অ্যাঞ্জেলসের ভারতীয় চলচ্চিত্র উৎসব, এবং সিটজেস চলচ্চিত্র উৎসবেও দেখানো হয়েছিলো।
রিচার্ড লেভি
খেলোয়াড়ী জীবন
আন্তর্জাতিক ক্রিকেটে টিকে থাকার লড়াইয়ে ব্যস্ত লেভি স্পিন বোলিং মোকাবেলায় বেশ দূর্বল। ২০১২ সালে ইন্ডিয়ান প্রিমিয়ার লীগে মুম্বাই ইন্ডিয়ান্সের পক্ষে খেলেন। ৪ মিলিয়ন মার্কিন ডলারের বিনিময়ে মুম্বাই কর্তৃপক্ষের সাথে চুক্তিবদ্ধ হন তিনি।
মশারী (চলচ্চিত্র)
সমালোচনামূলক প্রতিক্রিয়া
দ্য ডেইলি স্টার-এর ফাতিন হামামার মতে, চলচ্চিত্রটি আমাদের সমাজের একটি নিখুঁত উপস্থাপনা যেখানে নারীরা পুরুষতান্ত্রিক সমাজের শিকার হচ্ছে। রিমন্যান্ট গ্লিম্পস লিখেছে, "মশারি যেমন একটি দুর্দান্ত হরর সিনেমা বলে মনে হবে, তেমনি এর অন্তর্নিহিত বার্তাটি বুঝতে পারলে বর্তমান সমাজের সঙ্গে প্রাসঙ্গিকতাও খুঁজে পাবেন। যা কনটেন্টটিকে আরও আনন্দদায়ক করে তুলবে"। এশিয়ানমুভিপালস.কম-এর প্যানোস কোটজাথানাসিস মনে করেন যে চলচ্চিত্রের পরিচালক রূপকের মাধ্যমে জলবায়ু পরিবর্তনের মতো বাস্তব বিষয়গুলো দেখাতে চেয়েছিলেন। চলচ্চিত্রটিতে "আই ক্যান'ট ব্র‍্যাথ" সংলাপ ব্যবহার করে এই বিষয়গুলোর জন্য নির্মাতা কর্তৃপক্ষকে অভিযুক্ত করেছেন। দ্য বিজনেস স্ট্যান্ডার্ড-এর সিফাত বিন আইয়ুব এর নির্মানশৈলীর প্রশংসা করেছেন। দ্য বিজনেস পোস্ট-এর সিয়াম রায়হানের মতে, চলচ্চিত্রটি দর্শকদের মধ্যে ভয়ের অনুভূতি জাগাতে পারেনি। তিনি এর মাঝারি চিত্রনাট্য ও দুর্বল সংলাপের সমালোচনা করেছেন। এটিকে "বাংলাদেশে সবচেয়ে দৃশ্যমান আকর্ষণীয় স্বল্পদৈর্ঘ্য চলচ্চিত্র" বলে অভিহিত করে আইস টুডে-এর টি. অমিয় খন্দকার চলচ্চিত্রের প্রশংসা করেছেন৷
কর্তৃত্বপ্রাপ্ত শক্তির অধীন ফিলিস্তিন
কর্তৃত্বপ্রাপ্ত শক্তির অধীন ফিলিস্তিন (فلسطين Filasṭīn; Pālēśtīnā (EY), এখানে "EY" দ্বারা "ইরেতজ ইজরায়েল" (ইসরায়েলের ভূমি) বোঝানো হয়) ছিল প্রথম বিশ্বযুদ্ধের পর উসমানীয় সাম্রাজ্যের দক্ষিণ সিরিয়া অংশ থেকে আলাদা করা এবং ব্রিটিশ প্রশাসনের অধীনে পরিচালিত একটি ভৌগোলিক অঞ্চল। ১৯২০ থেকে ১৯৪৮ খ্রিষ্টাব্দ পর্যন্ত ব্রিটিশ বেসামরিক প্রশাসন ফিলিস্তিন পরিচালনা করে। এসময় অঞ্চলটি প্যালেস্টাইন তথা ফিলিস্তিন বলে পরিচিত ছিল। তবে অন্যান্য নামও প্রচলিত ছিল যার মধ্যে রয়েছে কর্তৃত্বপ্রাপ্ত শক্তির অধীন ফিলিস্তিন, ব্রিটিশ ফিলিস্তিন এবং ব্রিটিশ কর্তৃত্বাধীন ফিলিস্তিন।
প্রথম বিশ্বযুদ্ধের সময় আরবদের উত্থান এবং জেনারেল এডমন্ড এলেনবির নেতৃত্বধীন অভিযান তুর্কিদেরকে লেভান্ট থেকে তাড়িয়ে দেয়। যুক্তরাজ্য হুসাইন-ম্যাকমাহন চুক্তিতে সম্মত হয় যে আরবরা উসমানীয়দের বিরুদ্ধে বিদ্রোহ করলে আরব স্বাধীনতায় তারা সমর্থন দেবে। উভয় পক্ষ এই চুক্তি নিয়ে ভিন্ন ধরনের ব্যাখ্যা পোষণ করত। অন্যদিকে যুক্তরাজ্য এবং ফ্রান্স সাইকস-পিকট চুক্তির আওতায় অধিকৃত অঞ্চল নিজেদের মধ্যে বণ্টন করে নেয়ার কথা বলা হয় যা আরবদের চোখে বিশ্বাসঘাতকতা বলে গণ্য হয়। এছাড়াও বেলফোর ঘোষণাতে ফিলিস্তিনি ইহুদিদের জন্য জাতীয় আবাসভূমির কথা উল্লেখ করায় পরিস্থিতি আরো ঘোলাটে হয়। যুদ্ধ শেষে অধিকৃত শত্রু অঞ্চল প্রশাসন নামক নতুন সামরিক প্রশাসন প্রতিষ্ঠা করা হয়। সাবেক উসমানীয় সিরিয়ায় এই প্রশাসন প্রতিষ্ঠিত হয়। ব্রিটিশরা ১৯২২ সালের জুন মাসে লীগ অব নেশনস থেকে ফিলিস্তিনের জন্য কর্তৃত্ব লাভ করে। সাবেক উসমানীয় সাম্রাজ্যের অধিকৃত অঞ্চলগুলো নিজের পায়ে দাঁড়ানোর আগ পর্যন্ত পরিচালনার জন্য কর্তৃত্বপ্রদান প্রথা চালু করা হয়েছিল। ব্রিটেনকে কর্তৃত্বপ্রদত্ত দুটি অঞ্চল ছিল, একটি জর্ডান নদীর পশ্চিম অংশ যা ফিলিস্তিন বলে পরিচিত ছিল। এই অংশ ১৯৪৮ সাল পর্যন্ত সরাসরি ব্রিটিশ শাসনের অন্তর্ভুক্ত ছিল। আরেকটি অংশ ছিল পূর্ব তীরের ট্রান্সজর্ডান আমিরাত যা আধাস্বায়ত্তশাসিত হিসেবে পরিচালিত হচ্ছিল। হেজাজের হাশেমি পরিবার ট্রান্সজর্ডানের শাসনভার পায় এবং ১৯৪৬ সালে স্বাধীনতা লাভ করে।
কর্তৃত্বপ্রদানের প্রকৃতি নিয়ে বিরূপ প্রতিক্রিয়া অঞ্চলের নাম নিয়ে আলোচনায় প্রতীয়মান হয়। লীগ অব নেশনসের স্থায়ী কর্তৃত্বপ্রদান কমিশনের নবম অধিবেশন অনুযায়ী:
ব্রিটিশ কর্তৃত্বপ্রাপ্তি সময়কালে এই অঞ্চলে দুইটি প্রধান জাতীয়তাবাদী আন্দোলন সৃষ্টি হয় যার একটি ইহুদিদের মধ্যে এবং আরেকটি আরবদের মধ্যে শুরু হয়েছিল। আরব ও ইহুদিরা একে অন্যের বিপক্ষে প্রতিযোগীতায় লিপ্ত হয়। ধারাবাহিকতায় ফিলিস্তিনে আরব বিদ্রোহ সংঘটিত হয় এবং ইহুদিরা বিদ্রোহ করে। পরবর্তীতে সংঘটিত ১৯৪৮ আরব-ইসরায়েলি যুদ্ধ অনুষ্ঠিত হয় এবং ১৯৪৯ সালে যুদ্ধবিরতি চুক্তি হয়। কর্তৃত্বপ্রাপ্ত শক্তির অধীন ফিলিস্তিন ভূখন্ডকে ভাগ করে নতুন গঠিত ইসরায়েল গঠন করা হয়। পশ্চিম তীর জর্ডান কর্তৃক একীভূত হয় এবং গাজা উপত্যকা মিশরীয় সামরিক অধিকারের আওতায় চলে যায়।
দ্য ইন্ডিয়ান স্ট্রাগল
দ্য ইন্ডিয়ান স্ট্রাগল, ১৯২০–১৯৪২ হল ভারতীয় জাতীয়তাবাদী নেতা নেতাজি সুভাষচন্দ্র বসু দ্বারা লিখিত একটি দু-খণ্ডের বই, যা ভারতের উপর ব্রিটিশ সাম্রাজ্যীয় শাসনের অবসান ঘটাতে ভারতীয় স্বাধীনতা আন্দোলনের ১৯২০–১৯৪২ সালের ইতিহাসকে অন্তর্ভুক্ত করে। ব্রিটিশ ঔপনিবেশিক সরকার কর্তৃক ভারতে নিষিদ্ধ, দ্য ইন্ডিয়ান স্ট্রাগল ভারত স্বাধীন হওয়ার পরে ১৯৪৮ সালে দেশে প্রকাশিত হয়েছিল। বইটি ১৯২০-এর দশকের গোড়ার দিকে অ-সহযোগ ও খিলাফত আন্দোলন থেকে ১৯৪০-এর দশকের গোড়ার দিকে ভারত ছাড়ো আন্দোলন ও আজাদ হিন্দ আন্দোলন পর্যন্ত ভারতীয় স্বাধীনতা সংগ্রামের একটি সময়কে বিশ্লেষণ করেছে।
কান্ট্রি কোড টপ-লেভেল ডোমেইন
thumb|আফ্রিকান দেশগুলোর কান্ট্রি কোড টপ লেভেল ডোমেইন কান্ট্রি কোড টপ লেভেল ডোমেইন (সংক্ষেপেঃ সিসিটিএলডি; Country code top-level domain (CCTLD)) হল ইন্টারনেট টপ-লেভেল ডোমেইন যা একটি দেশ অথবা একটি অঞ্চলের জন্য সাধারনভাবে সংরক্ষিতভাবে ব্যবহার করে।
ইতিহাস
প্রথম নিবন্ধিত সিসিটিএলডি ছিল .us, যেটি ১৯৮৫ সালে নিবন্ধিত হয়েছিল। পরবর্তীতে সেই বছরে নিবন্ধিত সিসিটিএলডি-তে .uk এবং .il অন্তর্ভুক্ত ছিল। তারপর, .au, .de, .fi, .fr, .is, .jp, .kr, .nl এবং .se 1986 সালে নিবন্ধিত হয়েছিল। ১৯৮৭ সালে, .nz, .ch এবং .ca নিবন্ধিত হয়েছিল। পরবর্তীতে, ১৯৮৮ সালে, .ie, .it, .es এবং .pt ও নিবন্ধিত হয়।
সিসিটিএলডি এর তালিকা
(*) বিদেশী নিবন্ধন অনুমতি দিয়েছে।
IDN
* বিদেশী নিবন্ধন অনুমতি দিয়েছে।
বহিঃসংযোগ
Top-Level-Domain Domaine de premier niveau Seznam vrhnjih internetnih domen
ইলেক্ট্রোউইক তারা
গঠন
থাম্ব|সুপারনোভা ধস তাত্ত্বিকভাবে, একটি নক্ষত্রের সুপারনোভা ধসের পরের পর্যায়টি হলো সেই পর্যায় যখন ইলেক্ট্রোউইক তারা উৎপন্ন হয়। ইলেক্ট্রোউইক তারাগুলি কোয়ার্ক তারার তুলনায় ঘন এবং এরা উৎপন্ন হতে পারে যখন কোয়ার্ক অবক্ষয় চাপ আর মহাকর্ষীয় আকর্ষণকে প্রতিহত করতে পারে না কিন্তু ইলেক্ট্রোউইক জ্বলনের ফলে উৎপন্ন বিকিরণ চাপ দ্বারা তা প্রতিরোধীত হয়। তারার জীবনের এই পর্যায়টি ১০ ​​মিলিয়ন বছরেরও বেশি সময় স্থায়ী হতে পারে।